Գրավել

Գրավել (ֆրանսերեն՝ Lac de Gravelle), լիճ Ֆրանսիայում, Վենսենյան անտառի չորս լճերից ամենափոքրը։ Ջրամբարի ծավալը կազմում է 28000 մ³, հայելու մակերեսը՝ ≈ 0,01 կմ²։ Գտնվում է Վենսենյան անտառի հարավ-արևելյան մասում, Վենսենյան ձիարշավարանից մոտավորապես 50 մետր դեպի հարավ։ Ինչպես պարկի մյուս երեք լճերը (Մինիմ, Սեն-Մանդե և Դոմենիլ), Գրավելը հանդիսանում է Վենսենյան անտառի հիդրոհամակարգի մաս։ Գրավել լիճը տեղակայված է պարկի մյուս լճերից ավելի բարձր, այդ պատճառով հենց դրա միջոցով է իրականացվում պարկի լճերի ջրամատակարարումը Սենայի ջրերով։ Պարկի մյուս լճերի հետ Գրավելը հաղորդակցվում է երկու փոքր ջրանցքների օգնությամբ. Սեն-Մանդեի և Դոմենիլի հետ՝ «Գրավել առվակ» կոչվող ջրանցքով, իսկ Մինիմի հետ՝ ջրանցքով, որը կոչվում է «Ժուենվիլ գետ» (ֆրանսերեն՝ Rivière de Joinville)։ Լիճը փորվել է 1860-ական թվականներին՝ ինժեներ Ադոլֆ Ալֆանի ղեկավարությամբ Վենսենյան անտառը պարկի վերածելու ժամանակ։ 1866 թվականից մինչև 1974 թվականը Գրավել լիճը Սեն-Մոր-դե-Ֆոսեի պոմպակայանի միջոցով միացված է եղել Մարնային, սակայն մի փոքր ավելի հարավ անցնող A4 ավտոմայրուղու բացումից հետո ջրի մղումը լիճ կատարվում է Սենայից՝ Աուստերլիցի կամրջի մոտ գտնվող պոմպակայանի միջոցով։ Ծանոթագրություններ